王佐_(洪武進士)

王佐  ， 字彥舉 ， 廣東南海人 ， 元末明初文人 ， 南園五先生之一 。 家世本河東 （ 今山西永濟蒲州 ） ， 元末侍父宦南雄 ， 後遂佔籍南海 。 會何真開署求士 ， 與孫蕡首被禮聘 。 洪武六年 （ 1373年 ） ， 部使者薦於朝 ， 徵至京師 ， 拜給事中 。 論思補闕 ， 恆稱上意 。 時宋濂爲學士承旨 ， 上賜黃馬爲歌 ， 令詞臣和之 。 佐有 「 臣騎黃馬當赤心 」 之句 ， 上極賞之 。 上游幸 ， 或遇會心處 ， 多命之賦詩 。 王佐性不樂樞要 ， 居官二載 ， 即乞骸骨歸 ， 得其善終 。 著有 《 聽雨集 》 、 《 瀛洲集 》 ， 均已佚 。 《 明史 》 卷二八五 、 明黃佐 《 廣州人物傳 》 卷一二有傳 。 王佐與孫蕡齊名 ， 結詩社於南園 ， 開抗風軒以延一時名士 ， 與趙介 、 孫蕡 、 黃哲 、 李德合稱 「 南園五先生 」 。 時謂構辭敏捷 ， 王不如孫 ； 句意沉著 ， 孫不如王 。